**Analýza vplyvov na podnikateľské prostredie**

**Názov materiálu:** Nariadenie vlády Slovenskej republiky, ktorým sa ustanovuje národný zoznam území európskeho významu

**Predkladateľ:** Ministerstvo životného prostredia Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá* | *0* | *0* |
| *B. Poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá, B. Poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

**Predkladaným materiálom nedochádza k zmene regulácie (dane, odvody, poplatky, nepriame finančné náklady).** Dôjde k ustanoveniu národného zoznamu území európskeho významu (ÚEV) v jednom všeobecne záväznom právnom predpise. Tento národný zoznam bude obsahovať výlučne lokality, ktoré schválila vláda Slovenskej republiky v rokoch 2004 – 2022. Pre každé ÚEV sú uvedené náležitosti určené v § 27 ods. 5 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) a mapové zobrazenie hraníc a stupňov ochrany.

Ustanovenie všetkých 644 ÚEV v jednom všeobecne záväznom právnom predpise bude mať **pozitívny vplyv aj na podnikateľské prostredie** z dôvodu, že bude lepšia dostupnosť o týchto lokalitách, o vymedzení ich hraníc a o stupňoch ich ochrany. Zlepšenie dostupnosti údajov je pre podnikateľov prínosom z hľadiska sústreďovania informácií, ako aj lepšej právnej istoty napríklad pri nových podnikateľských zámeroch či v povoľovacích procesoch vyplývajúcich z príslušných zákonov v rámci vykonávania podnikateľských činností.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

**Predkladaný materiál nie je zameraný na zmenu podnikateľského prostredia.** Pri vymedzení ÚEV na aktuálny parcelný stav boli identifikované parcely, ktoré boli navrhnuté na doplnenie alebo na ktorých bolo navrhnuté zvýšenie stupňa ochrany. Tieto boli predmetom prerokovaní podľa § 27 ods. 3 podľa zákona č. 543/2002 Z. z., v zmysle ktorého: *„Ministerstvo alebo ním poverený okresný úrad v sídle kraja prerokuje s vlastníkmi, správcami a nájomcami pozemkov dotknutých zamýšľanou ochranou zaradenie územia európskeho významu do národného zoznamu; súčasťou prerokovania je najmä odôvodnenie zaradenia lokality do národného zoznamu, vymedzenie činností, na výkon ktorých je potrebný súhlas orgánu ochrany prírody alebo výkon ktorých je zakázaný podľa tohto zákona, a spôsob náhrady za obmedzenie bežného obhospodarovania (*[*§ 61*](https://www.slov-lex.sk/pravne-predpisy/SK/ZZ/2002/543/20210901#paragraf-61)*).“*

Pozvánky na rokovania, ako aj oznámenia Ministerstva životného prostredia Slovenskej republiky (MŽP SR), obsahovali odkaz na uvedené ustanovenie § 27 ods. 3 zákona č. 543/2002 Z. z., resp. jeho jednotlivé body (t. j. **predmetom prerokovaní bolo odôvodnenie zaradenia danej parcely/zvýšenie stupňa ochrany, vymedzenie činností, ktorých výkon bude zakázaný alebo obmedzený a spôsob náhrady za obmedzenie bežného obhospodarovania**).

MŽP SR zvolalo 84 prerokovaní ku vybraným parcelám v rámci 76 ÚEV a poverilo okresné úrady v sídle kraja ich vedením a prípravou záznamov. Tieto prerokovania sa uskutočnili od 5. decembra 2022 do 24. apríla 2023. MŽP SR zvolalo ďalších 7 rokovaní so správcami štátnych pozemkov, tieto sa uskutočnili od 21. apríla do 6. júna 2023. K ukončeniu týchto a dodatočných prerokovaní z úrovne Štátnej ochrany prírody Slovenskej republiky (ŠOP SR) došlo 25. júla 2023.

**Z úspešne prerokovaných pozemkov (rozšírenie alebo zvýšenie stupňa), ktoré boli zaradené do ÚEV, sa v štátnom vlastníctve/správcovstve nachádza 896 ha**, tieto sú v katastri nehnuteľností evidované nasledovne: Lesy Slovenskej republiky, š. p. (316 ha), Slovenský vodohospodársky podnik, š. p. (275 ha), Slovenský pozemkový fond (124 ha), Vodohospodárska výstavba, š.p. (120 ha), Slovenská republika (31 ha), Správa Národného parku Poloniny so sídlom v Stakčíne (17 ha), Železnice Slovenskej republiky (6 ha), Slovenská správa ciest (4 ha) a ŠOP SR (3 ha).

**Pozemky v neštátnom vlastníctve tvoria 1 587 ha**, vlastnia ich fyzické osoby (1 223 ha), obce a mestá (96 ha), spoločnosti s ručením obmedzeným a akciové spoločnosti (144 ha), družstvá (69 ha), združenia a cirkvi (23 ha), samosprávne kraje (14 ha) a iné súkromné subjekty (18 ha).

Napriek tomu, že predmetom prerokovania bola len malá časť celkovej výmery ÚEV, podľa katastra nehnuteľností je tu evidovaných viac ako 14 000 záznamov, z toho 279 je iných subjektov ako sú fyzické osoby.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Ako je uvedené v časti 3.4, predkladaným materiálom **môže dôjsť v niektorých lokalitách** v dôsledku zvýšenia stupňa ochrany prírody a krajiny **k obmedzeniu bežného obhospodarovania**, za čo podľa § 61 zákona č. 543/2002 Z. z. patrí vlastníkovi za podmienok ustanovených týmto zákonom náhrada. Predpokladanou formou náhrady je finančná náhrada. Alternatívnym ekonomickým nástrojom je finančný príspevok a využitie možností podpory z fondov EÚ.

Predkladateľ **nepredpokladá vytvorenie resp. zmenu bariér na trh, rozdiely** v zaobchádzanís niektorými podnikmi alebo produktmi, ani vplyv na cezhraničné investície či dostupnosť základných zdrojov**.**

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

zvyšuje  nemení  znižuje

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

zvyšuje  nemení  znižuje

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Do tejto časti uveďte, ak predkladaný materiál zavádza, upravuje alebo ruší sankcie alebo pokuty. Medzi iné vplyvy zaraďte aj vplyv na inovácie, vedu a výskum.*

Podmienky ochrany, resp. ich zmena oproti súčasnému stavu, vyplývajú zo stupňa ochrany, nakoľko ÚEV podľa zákona č. 543/2002 Z. z. majú priradený 2., 3., 4. a lebo 5. stupeň ochrany. **Zvýšenie stupňa ochrany (1 934 ha) sa týka necelých 0,3 %** z celkovej výmery **národného zoznam ÚEV (626 493 ha)** a to neštátnych i štátnych pozemkov. Podrobnosti k zmenám na vybraných parcelách, ktoré vyplynuli z rokovaní, sú uvedené v tabuľke, nižšie, resp. aj v rámci dôvodovej správy.

|  |  |  |  |  |
| --- | --- | --- | --- | --- |
| **Zmena stupňa ochrany** | **Na 2. stupeň (ha)** | **Na 3. stupeň (ha)** | **Na 4. stupeň (ha)** | **Na 5. stupeň (ha)** |
| Z 1. stupňa | 526,73 | 42,26 | 60,80 | 17,44 |
| Z 2. stupňa | - | 91,93 | 452,39 | 260,82 |
| Z 3. stupňa | 87,60 | - | 189,74 | 76,69 |
| Zo 4. stupňa | 12,80 | 1,70 | - | 215,19 |
| Z 5. stupňa | 2,20 | 411,63 | 58,02 | - |
| **Spolu v stupni** | **629,33** | **547,52** | **760,95** | **570,14** |

**Obmedzenie bežného obhospodarovania sa predpokladá na pozemkoch v celkovej výmere 629,55 ha, kde dochádza k zvýšeniu z 1.-3. stupňa ochrany na 4. alebo 5. stupeň ochrany** (so zohľadnením súčasného zníženia zo 4. alebo 5. stupňa ochrany na 1.-3. stupeň), pričom sa predpokladá finančná náhrada.

Podľa § 61 zákona č.543/2002 Z. z. *„(1) Ak dochádza v dôsledku obmedzení a opatrení vyplývajúcich zo zákazov a iných podmienok ochrany prírody a krajiny ustanovených týmto zákonom alebo na jeho základe k obmedzeniu bežného obhospodarovania, patrí vlastníkovi za podmienok ustanovených týmto zákonom náhrada, ktorou sa rozumie:*

*a) zámena pozemku za iný vhodný pozemok vo vlastníctve štátu, ak je možná (*[*§ 61a*](https://www.slov-lex.sk/pravne-predpisy/SK/ZZ/2002/543/20210901#paragraf-61a)*),*

*b)nájom pozemku (*[*§ 61b*](https://www.slov-lex.sk/pravne-predpisy/SK/ZZ/2002/543/20210901#paragraf-61b)*),*

*c) výkup pozemkov do vlastníctva štátu (*[*§ 61c*](https://www.slov-lex.sk/pravne-predpisy/SK/ZZ/2002/543/20210901#paragraf-61c)*),*

*d)zmluvná starostlivosť (*[*§ 61d*](https://www.slov-lex.sk/pravne-predpisy/SK/ZZ/2002/543/20210901#paragraf-61d)*) alebo*

*e) finančná náhrada (*[*§ 61e*](https://www.slov-lex.sk/pravne-predpisy/SK/ZZ/2002/543/20210901#paragraf-61e)*).*

*(2) Bežným obhospodarovaním sa podľa tohto zákona rozumie*

*a) obhospodarovanie poľnohospodárskej pôdy v súlade s osobitným predpisom,*[*89)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-89)

*b) bežné hospodárenie v lesoch,*[*90)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-90)

*c) hospodárenie na inom pozemku, ako je uvedené v písmenách a) a b), ktoré je v súlade s podmienkami určenými v povolení činnosti podľa osobitných predpisov.*[*91)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-91)

Alternatívnym ekonomickým nástrojom je finančný príspevok. Podľa § 60 zákona č. 543/2002 Z. z*.:*

*(1) Finančný príspevok zo štátneho rozpočtu je určený na*

*a) udržiavanie alebo dosiahnutie priaznivého stavu osobitne chránenej časti prírody a krajiny, ktorý nie je možné dosiahnuť len bežným obhospodarovaním pozemku,*

*b) udržiavanie budovy alebo podzemného priestoru vytvoreného ľudskou činnosťou, ak sú tieto budovy alebo priestory potrebné na zabezpečenie ochrany chránených živočíchov, ktoré sú na ne viazané.*

*(2) Finančný príspevok poskytuje orgán ochrany prírody na základe písomnej zmluvy uzatvorenej medzi orgánom ochrany prírody alebo ním poverenou organizáciou ochrany prírody a vlastníkom, správcom alebo nájomcom dotknutého pozemku, budovy alebo podzemného priestoru.*

*(3) Finančný príspevok sa môže poskytnúť vlastníkovi, správcovi alebo nájomcovi pozemku na zabezpečenie opatrení týkajúcich sa starostlivosti o pozemok, budovu alebo podzemný priestor*

*a) v chránenom areáli, prírodnej rezervácii, prírodnej pamiatke, národnej prírodnej rezervácii, národnej prírodnej pamiatke a chránenom vtáčom území,*

*b) v území európskeho významu,*

*c) v územiach medzinárodného významu,*

*d) s chráneným stromom alebo*

*e) s chránenými druhmi živočíchov a rastlín.*

*(4) Výška finančného príspevku je vyjadrením nákladov vlastníka, správcu alebo nájomcu dotknutého pozemku, budovy alebo podzemného priestoru na zabezpečenie realizácie opatrení týkajúcich sa starostlivosti o pozemok, budovu alebo podzemný priestor a určuje sa dohodou medzi orgánom ochrany prírody alebo ním poverenou organizáciou ochrany prírody a vlastníkom, správcom alebo nájomcom podľa*

*a) náročnosti a rozsahu opatrení týkajúcich sa starostlivosti o pozemok, budovu alebo podzemný priestor,*

*b) nákladov na opatrenia týkajúce sa starostlivosti o pozemok, budovu alebo podzemný priestor obvyklých v mieste realizácie,*

*c) rozdielu nákladov medzi bežným obhospodarovaním pozemku rovnakej bonity v mieste realizácie opatrení týkajúcich sa starostlivosti o pozemok alebo udržiavaním budovy alebo podzemného priestoru a požadovaným spôsobom obhospodarovania alebo udržiavania.*

*(5) Finančný príspevok možno poskytnúť až do výšky 100 % rozdielu nákladov podľa odseku 4 písm. c).*

*(6) Finančný príspevok sa poskytuje pred realizáciou dohodnutých opatrení týkajúcich sa starostlivosti o pozemok, budovu alebo podzemný priestor, a to v tom kalendárnom roku, keď sa záväzok vlastníka, nájomcu alebo správcu dotknutého pozemku, budovy alebo podzemného priestoru zabezpečiť príslušné opatrenie na udržanie alebo dosiahnutie priaznivého stavu osobitne chránenej časti prírody a krajiny má plniť.*

*(7) Finančný príspevok možno použiť len na účel, na ktorý bol poskytnutý. Nepoužité prostriedky je vlastník, správca alebo nájomca dotknutého pozemku, budovy alebo podzemného priestoru povinný vrátiť do štátneho rozpočtu.*

*(8) Ak vlastník, správca alebo nájomca dotknutého pozemku, budovy alebo podzemného priestoru použil finančný príspevok v rozpore s určeným účelom alebo s určenými alebo dohodnutými podmienkami, je povinný ho vrátiť do štátneho rozpočtu a zároveň zaplatiť penále podľa osobitného predpisu.* [*88)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-88)

*(9) Orgán ochrany prírody alebo ním poverená organizácia ochrany prírody je povinná zisťovať všetky okolnosti potrebné na poskytnutie finančného príspevku a kontrolovať jeho použitie.*

V rámci analýzy vplyvov na podnikateľské prostredie MŽP SR hodnotilo aj **potenciálne vplyvy z hľadiska zníženia objemu ťažby dreva na niektorých parcelách**. Tento vplyv bol vyhodnotený ako zanedbateľný. Dôvodom je, že k zvýšeniu stupňa ochrany do 5. stupňa došlo v celkovej bilancii na 125 ha lesných pozemkov. Ide o lokality, kde správca lesných pozemkov (LESY Slovenskej republiky, š. p., urbariáty, mestské lesy, lesné spoločnosti) súhlasil so zvýšením do 5. stupňa ochrany z dôvodu, že sú to väčšinou neprístupné lokality resp. sute, bralá, skaly s predpisom v programe starostlivosti o lesy „bez zásahu“ (v 80 % týchto porastov sú ochranné lesy), ktorých ekonomické zhodnotenie je nízke. Neštátne subjekty sú následne oprávnené aj na podporu v rámci sústavy Natura 2000 na lesnom pozemku (nariadenie vlády Slovenskej republiky č. 3/2023 Z. z., ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky).

V rámci rozšírených lokalít sa **pozemky na 210 ha prekrývajú s kategóriou trvalých trávnych pozemkov v rámci blokov LPIS** (Land Parcel Identification System), ktoré sú po splnení ďalších podmienok oprávnené na podporu zo Spoločnej poľnohospodárskej politiky.

Podrobnosti vrátane odhadovanej výšky finančnej náhrady sú uvedené v analýze vplyvu na rozpočet verejnej správy, na zamestnanosť vo verejnej správe a financovanie návrhu.

Medzi vplyvy na podnikateľské prostredie patrí aj povinnosť **primeraného hodnotenia podľa § 28 zákona č. 543/2002 Z. z.** Podľa 28 ods. 5 „*Akýkoľvek plán, program alebo projekt (ďalej len „plán alebo projekt“), ktorý môže mať pravdepodobne samostatne alebo v kombinácii s iným plánom alebo projektom na územie európskej sústavy chránených území významný vplyv, nemožno podľa tohto zákona alebo osobitných predpisov schváliť, povoliť alebo odsúhlasiť (ďalej len „schváliť alebo povoliť“), ak nebol predmetom primeraného hodnotenia vplyvov na územie európskej sústavy chránených území z hľadiska cieľov jeho ochrany (ďalej len „primerané hodnotenie vplyvov“) a nebolo preukázané, že nebude mať nepriaznivý vplyv na integritu tohto územia z hľadiska cieľov jeho ochrany (ďalej len „nepriaznivý vplyv na integritu územia“)“.* Vzhľadom na to, že v predkladanom materiáli sú výlučne len existujúce ÚEV a na základe rokovaní boli doplnené parcely priľahlé k týmto lokalitám, povinnosť primeraného hodnotenia sa na dané ÚEV vzťahuje bez ohľadu na predkladaný materiál.